Komission asetus (ETY) N:o 2462/93, annettu 6 päivänä syyskuuta 1993, tietyistä viiniköynnöslajikkeiden viljelysoveltuvuuden tutkimista koskevista säännöksistä annetun asetuksen (ETY) N:o 2314/72 muuttamisesta



Virallinen lehti nro L 226 , 07/09/1993 s. 0001 - 0002

Suomenk. erityispainos Alue 3 Nide 52 s. 0086

Ruotsink. erityispainos Alue 3 Nide 52 s. 0086



KOMISSION ASETUS (ETY) N:o 2462/93, annettu 6 päivänä syyskuuta 1993, tietyistä viiniköynnöslajikkeiden viljelysoveltuvuuden tutkimista koskevista säännöksistä annetun asetuksen (ETY) N:o 2314/72 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89(1), sellaisena kuin se on muutettuna asetuksella (ETY) N:o 3577/90(2), ja erityisesti sen 12 artiklan 3 kohdan, sekä katsoo, että viininviljelykokeilujen tekniikan kehityksen vuoksi olisi muutettava komission asetusta (ETY) N:o 2314/72(3), sellaisena kuin se on muutettuna asetuksella (ETY) N:o 3296/80(4), jotta mahdollistettaisiin lajikevalikoiman nykyisiin tavoitteisiin paremmin soveltuvien uusien tutkimusmenetelmien käyttöönotto jäsenvaltioissa, on tarpeen tarkentaa viljelmien käyttötapa kokeiden jälkeen ja niihin liittyvät oikeudet, on syytä antaa siirtymäsäännöksiä, jotka mahdollistavat 31 päivään elokuuta 1993 sovellettavien säännösten mukaisesti tehtyjen kokeiden tulosten huomioon ottamisen, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2314/72 seuraavasti: 1) Korvataan 2 artiklan 2 kohdan ensimmäinen alakohta seuraavasti: "Kyseisten jäsenvaltioiden on perustettava alueelleen viiniköynnöslajikkeiden tutkintakomitea, joka vastaa kokeiden järjestämisen ja kulun valvonnasta." 2) Korvataan 3 artiklan 2 kohdan d alakohdan aa alakohta seuraavasti: "aa) yksityiskohtaisen kuvauksen niiden reagoimisesta viinikirvaan, viruksiin ja viruksia levittäviin sukkulamatoihin verrattuna vertailulajikkeeseen tai -lajikkeisiin;" 3) Lisätään 4 a artikla seuraavasti: "4 a artikla "Jäsenvaltioiden on ilmoitettava komissiolle tämän asetuksen mukaisesti toteutettavat toimenpiteet ennen niihin ryhtymistä; tämä ilmoitus sisältää uusien lajikkeiden tai muiden hallinnollisten yksiköiden luokitukseen kuuluvien lajikkeiden tutkimusmenetelmäkokonaisuuden kuvauksen ja erityisesti eri tapauksissa hyväksyttyjen kokeiden puitetutkimussuunnitelmat." 4) Korvataan 6 artikla seuraavasti: "6 artikla Tutkimukset, jotka on tehty 31 päivään elokuuta 1993 sovellettavien säännösten mukaisesti, voidaan ottaa huomioon viinivuoden 1998/1999 loppuun päätettäessä viiniköynnöslajikkeen hyväksymisestä luokitukseen." 5) Lisätään 6 a artikla seuraavasti: "6 a artikla Jos tutkittu lajike ei ole osoittautunut tyydyttäväksi, raivataan mainitulla lajikkeella istutetut palstat tutkimuksen päättyessä. Yhteisö ei maksa tästä raivauksesta palkkiota ja se on toteutettava tutkimuksen päättymistä seuraavan viinivuoden aikana. Jos mainitut palstat on viljelty neuvoston asetuksen (ETY) N:o 822/87 6 artiklan 2 kohdan viimeisen luetelmakohdan mukaisesti saadulla oikeudella(*), ei tämä raivaus johda paikkausistutusoikeuden syntymiseen. (*) EYVL N:o L 84, 27.3.1987, s. 1" 6) Lisätään liitteessä I olevaan 1 kohtaan toinen alakohta seuraavasti: "Kyseisen jäsenvaltion on vahvistettava tutkittavien viiniköynnösten enimmäismäärä lajiketta kohti tutkimuspalstalla ja tutkittavia lajikkeita sisältävien tutkimuspalstojen määrä maantieteellistä yksikköä kohti." 7) Korvataan liitteessä I olevat 2 ja 3 kohta seuraavasti: "2 ja 3. Kokeen ja sadonkorjuun järjestäminen Jäsenvaltioiden on määritettävä kokeen ja sadonkorjuun järjestämistä koskevat yksityiskohtaiset säännöt niiden täsmällisen tilastollisen hyödyntämisen mahdollistavalla tavalla." 8) Korvataan liitteessä I oleva 5 kohta seuraavasti: "5 Valvontanäytteiden säilytys Kun viininvalmistus on päättynyt, otetaan kustakin valvottavasta lajikkeesta sekä vertailulajikkeesta erilleen vähintään viisitoista 0,75 litran pulloa, ja ne varastoidaan valvontaa varten aina tutkimusten päättymiseen. Osa pulloista lähetetään valvontaa varten toimivaltaiselle laitokselle näiden pyynnöstä." 9) Korvataan liitteessä II olevat 2 ja 3 kohta seuraavasti: "2 ja 3. Kokeen ja sadonkorjuun järjestäminen Jäsenvaltioiden on määritettävä kokeen ja sadonkorjuun järjestämistä koskevat yksityiskohtaiset säännöt niiden täsmällisen tilastollisen hyödyntämisen mahdollistavalla tavalla." 10) Korvataan liitteessä IV olevat 2 ja 3 kohta seuraavasti: "2 ja 3. Kokeen ja sadonkorjuun järjestäminenJäsenvaltioiden on määritettävä kokeen ja sadonkorjuun järjestämistä koskevat yksityiskohtaiset säännöt niiden täsmällisen tilastollisen hyödyntämisen mahdollistavalla tavalla." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä syyskuuta 1993. Komission puolesta René STEICHEN Komission jäsen (1) EYVL N:o L 232, 9.8.1989, s. 1 (2) EYVL N:o L 353, 17.12.1990, s. 23 (3) EYVL N:o L 248, 1.11.1972, s. 53 (4) EYVL N:o L 344, 19.12.1980, s. 13